Title: A
Author: sylvi
Last saved by: jost
Company: Veriteľ a.s.

A.	Vysporiadanie záväzkov zdravotníckych zariadení  voči Sociálnej poisťovni

            Spoločnosť Veriteľ, a.s. oddlžila záväzky zdravotníckych zariadení delimitovaných na vyššie územné celky a  obce alebo   transformovaných na neziskové organizácie voči Sociálnej poisťovni  k 31.12.2002 na poistnom a záväzky na penále uložených  k  31.12.2002 v celkovej výške 4,267 mld. Sk.  Finančné prostriedky boli uhradené na základe Zmluvy o postúpení pohľadávok a cena odkúpenia predstavovala 100 % výšky poistného vo výške 2,390 mld. Sk. 
								                          v mld. Sk

Pohľadávka spolu
k 31.12.2002

poistné k 31.12.2002

penále k 31.12.2002

4, 267 | 2, 390 | 1, 877
Zdroj: Sociálna poisťovňa

Záväzky zdravotníckych zariadení už v zriaďovateľskej pôsobnosti miest, obcí alebo VÚC však naďalej narastali voči Sociálnej poisťovni a za roky 2003 a 2004 dosiahli 1,7 mld. Sk.   V záujme zachovania jednotného prístupu v procese oddlžovania záväzkov voči verejnému sektoru  u všetkých zdravotníckych  zariadení  - štátnych, transformovaných aj delimitovaných –navrhujeme,aby tieto záväzky boli riešené prostredníctvom spoločnosti Veriteľ, a.s. obdobne , ako pri 1. fáze oddlženia. Spoločnosť Veriteľ, a.s. odkúpi  od Sociálnej poisťovne pohľadávky na poistnom k 31.12.2004  a pohľadávky na penále viažuce sa k poistnému do 31.12.2004,  voči  delimitovaným zdravotníckym zariadeniam  a zdravotníckym zariadeniam, ktoré boli podľa zákona č. 13/2002 Z.z. premenené zo štátnych príspevkových organizácií na neziskové organizácie  za odplatu vo výške   500 mil. Sk.  Podmienkou oddlženia záväzkov delimitovaných a transformovaných zdravotníckych zariadení voči Sociálnej poisťovni je , aby uvedené zdravotnícke zariadenia postúpili svoje pohľadávky voči ZP Perspektíva v konkurze na spoločnosť VERITEĽ, a.s.
	
										V mld. Sk

Pohľadávka spolu
k 31.12.2004

poistné k 31.12.2004

penále k 31.12.2004

2,416 | 1,705 | 0,711
    Zdroj: Sociálna poisťovňa

Po ukončení oddlženia záväzkov delimitovaných a transformovaných zdravotníckych zariadení voči Sociálonej poisťovni k 31.12.2004 sa nepredpokladá žiadne ďalšie oddlžovanie dlhov týchto zariadení.  
B.	Vysporiadanie záväzkov  zdravotnej poisťovne Perspektíva v konkurze voči poskytovateľom zdravotnej starostlivosti

Celkové odsúhlasené záväzky voči poskytovateľom zdravotnej starostlivosti za ZP Perspektíva dosahujú na uznanej istine 1,976 mld. Sk. 

Štruktúra záväzkov ZP Perspektíva voči poskytovateľom zdravotnej starostlivosti
V mil. Sk
| odsúhlasená istina | odsúhlasená pohľadávka a trovy

zdravotnícke zariadenia delimitované alebo
transformované na neziskové organizácie

382,9

649,2

zdravotnícke zariadenia v pôsobnosti MZ SR | 323,1 | 566,1
ostatní poskytovatelia zdravotnej starostlivosti | 385,6 | 761,0
Celkom | 1 091,6 | 1 976,3
Zdroj: Správca konkurznej podstaty, 2004

V zmysle uznesení vlády 282/2004 spoločnosť Veriteľ, a.s. v súčasnosti oddlžuje záväzky voči súkromným poskytovateľov zdravotnej starostlivosti a vybraným zravotníckym zariadeniam odkúpením ich pohľadávok voči ZP Perspektíva. Z celkových záväzkov na odsúhlasenej istine spoločnosť Veriteľ, a.s. oddlžila záväzky vo výške 360 mil. odsúhlasenej istiny. Zvyšnú časť záväzkov ZP Perspektíva voči poskytovateľom zdravotnej starostlivosti navrhujeme riešiť prostredníctvom spoločnosi Veriteľ, a.s.  nasledovne:
Záväzky voči zdravotníckym zariadeniam  vo výške  1,21 mld. Sk riešiť tak, že nemocnice zaplatia svoje záväzky voči spoločnosti Veriteľ, a.s. (ktoré im vznikli z oddlženia voči Sociálnej poisťovni) svojimi pohľadávkami voči ZP Perspektíva
Záväzky voči ostatným poskytovateľom zdravotnej staroistlivosti, voči ktorým Veriteľ, a.s. nemá žiadne pohľadávky a nie je možné vykonať vzájomný zápočet  riešiť formou odkúpenia ich pohľadávok voči ZP Perspektíva spoločnosťou Veriteľ, a.s. z prostriedkov poskytnutých na oddlženie zdravotníctva. 

C.	Vysporiadanie záväzkov  ŽSR voči spoločnosti VERITEĽ, a.s.

V zmysle uznesenia vlády č. 282/204 prostredníctvom Veriteľ,a.s. bolo realizované vyrovnanie záväzkov a pohľadávok na osobitnom účte prerozdelenia zdravotného poistenia (OÚP).
V rámci tejto transakcie bola uzavretá Zmluva o postúpení pohľadávky so Spoločnou zdravotnou poisťovňou, ktorou Spoločná zdravotná poisťovňa postúpila pohľadávky voči neplatičom zdravotného poistenia. Na spoločnosť Veriteľ, a.s. tak boli postúpené pohľadávky z titulu neuhradeného penále voči Železniciam SR v celkovej výške 528,5 mil. Sk.  
Vláda SR svojím uznesením č.898 zo dňa 16. novembra 2005 prerokovala a schválila materiál : Vyhodnotenie mechanizmu, finančného modelu a aktualizáciu plánu konsolidačnej funkcie Železníc SR.
Súčasťou materiálu je aj súbor opatrení, ktorých realizácia v roku 2005 je nevyhnutná k pokračovaniu procesu transformácie a reštrukturalizácie ŽSR. Jedným z opatrení je aj riešenie záväzku ŽSR voči  spoločnosti Veriteľ, a.s. V nadväznosti na uvedený materiál predmetný  záväzok ŽSR z titulu neuhradeného penále z minulých období navrhujeme riešiť formou jeho odpustenia  za podmienky, že zdravotnícke zariadenia v správe  ŽSR postúpia svoje pohľadávky  voči ZP Perspektíva  na spoločnosť Veriteľ, a.s. 

	Veriteľ, a.s. ukončí vysporiadanie záväzkov zdravotníckych zariadení  voči Sociálnej poisťovni, zdravotnej poisťovni Perspektíva v konkurze a svojich pohľadávok voči zdravotnému systému v zmysle uznesenia vlády č. 475 z 19.5.2004  v termíne k 31.12.2005. Spoločnosť do likvidácie vstúpi  1.1.2006.